CELEX: 62008CN0475
Language: ro
Date: 2008-11-05 00:00:00
Title: Cauza C-475/08: Acțiune introdusă la 5 noiembrie 2008 — Comisia Comunităților Europene/Regatul Belgiei

7.2.2009   
            
            
               RO
            
            
               Jurnalul Oficial al Uniunii Europene
            
            
               C 32/13
            
         Acțiune introdusă la 5 noiembrie 2008 — Comisia Comunităților Europene/Regatul Belgiei
   (Cauza C-475/08)
   (2009/C 32/22)
   Limba de procedură: franceza
   Părțile
   
      Reclamantă: Comisia Comunităților Europene (reprezentanți: M. Patakia și B. Schima, agenți)
   
      Pârât: Regatul Belgiei
   Concluziile reclamantei
   
               —
            
            
               Constatarea că,
               prin faptul că nu a desemnat, astfel cum prevede articolul 7 din Directiva 2003/55/CE a Parlamentului European și a Consiliului din 26 iunie 2003 privind normele comune pentru piața internă în sectorul gazelor naturale și de abrogare a Directivei 98/30/CE (1), operatorii rețelei,
               prin faptul că nu a prevăzut numai un acces reglementat, ci și un acces negociat al terților la rețea, contrar articolului 18 din Directiva 2003/55/CE coroborat cu articolul 25 alineatul (2) din aceasta,
               prin faptul că nu a transpus articolul 22 alineatul (3) literele (d) și (e) și alineatul (4) din Directiva 2003/55/CE,
               Regatul Belgiei nu și-a îndeplinit obligațiile care îi revin în temeiul acestei directive;
            
         
               —
            
            
               obligarea Regatului Belgiei la plata cheltuielilor de judecată.
            
         Motivele și principalele argumente
   Comisia invocă trei motive în susținerea acțiunii.
   Mai întâi, aceasta critică pârâtul pentru că nu a desemnat operatorii rețelelor de transport, de depozitare de gaze și de terminale de gaze naturale lichefiate, astfel cum prevăd articolele 7 și 11 din Directiva 2003/55/CE.
   În continuare, este criticat pârâtul pentru că a creat o insecuritate juridică pentru noii membri în măsura în care dă impresia că accesul negociat la rețea este o alternativă pentru accesul reglementat. Or, din articolul 18 și din articolul 25 alineatul (2) din Directiva 2003/55/CE ar rezulta în mod clar că accesul reglementat este singura posibilitate pe care o au terții pentru a avea acces la rețea și numai autorității de reglementare îi revine sarcina de a stabili sau de a aproba, înainte de intrarea în vigoare, cel puțin metodele utilizate pentru calcularea sau stabilirea tarifelor.
   În sfârșit, Comisia arată că, prin faptul că a prevăzut o derogare în sensul că directiva nu se aplică noilor instalații de gaze naturale de mari dimensiuni, pârâtul nu a transpus în mod corect articolul 22 alineatul (3) litera (d) din directivă în ceea ce privește obligația de publicare a deciziei, și nici articolul 22 alineatul (3) litera (e) din aceeași directivă referitor la obligația de consultare a celorlalte state membre sau a celorlalte autorități de reglementare afectate de cazurile de interconectare a acestor infrastructuri. În plus, pârâtul nu ar fi stabilit în legislația națională obligația de notificare fără întârziere Comisiei a deciziei privind o astfel de derogare, împreună cu toate informațiile relevante referitoare la aceasta, astfel cum prevede articolul 22 alineatul (4) din directivă.
   
      (1)  JO L 167, p. 57, Ediție specială, 12/vol. 2, p. 80.